Ajalooarhiivis säilitatavate koguduste fondide põhjal  koostati nn ühtlustamiskava ehk liigitusskeem, mille alusel oleks võimalik korrastada ja kirjeldada ka Ajalooarhiivist väljaspool asuvate koguduste arhivaale. Selle kava kasutamiskõlbulikkust testiti Tallinna Kaarli koguduse arhivaalide korrastamisel ja kirjeldamisel, mis hõlmas ka nõukogude perioodist pärit dokumente.